ટ્રાંઝિશન: શાળામાં એક હકારાત્મક શરૂઆત

ટ્રાંઝિશન લર્નિંગ અને ડેવલપમેન્ટ સ્ટેટમેન્ટ પૂર્ણ કરવા માટે પરિવારોની સહાયતા માટેની માર્ગદર્શિકા

## શાળામાં એક હકારાત્મક શરૂઆત થવી શા માટે મહત્ત્વપૂર્ણ છે?

શાળામાં હકારાત્મક શરૂઆત થવાથી તમારા બાળક માટે શિક્ષણ અને સુખાકારી બાબતે વધુ સારા પરિણામો મળે છે. તે:

* તેમના શિક્ષણ અને વિકાસમાં આવતા વિક્ષેપને ટાળે છે
* તમારા બાળકને સુરક્ષિત, આત્મવિશ્વાસસભર અને જોડાયેલ હોવાની અનુભૂતિ કરાવવામાં મદદરૂપ થાય છે
* તેની સ્થિતિસ્થાપકતા વધારે છે.

## ટ્રાંઝિશન લર્નિંગ અને ડેવલપમેન્ટ સ્ટેટમેન્ટ શું છે?

ટ્રાંઝિશન લર્નિંગ અને ડેવલપમેન્ટ સ્ટેટમેન્ટ (ટ્રાંઝિશન સ્ટેટમેન્ટ તરીકે ઓળખાતું) દરેક બાળક માટે લખાય છે, જ્યારે તે અર્લી ચાઇલ્ડહૂડ સર્વિસ (બાળપણની પ્રારંભિક સેવા) ના તબક્કામાંથી શાળામાં પ્રવેશ કરે છે. ટ્રાંઝિશન સ્ટેટમેન્ટ એ સેવાઓ, શાળાઓ અને પરિવારો વચ્ચે માહિતીની આપ-લે કરવા માટે સરળતા આપે છે.

તમારા બાળકના ટ્રાંઝિશન સ્ટેટમેન્ટમાં નીચેની બાબતો સામેલ હશે:

* તમારા બાળકનું નામ, જન્મ તારીખ અને તેનો ફોટો
* તમારું નામ અને સંપર્કની વિગતો
* અર્લી ચાઇલ્ડહૂડ સર્વિસનું તેમજ તમારા બાળકને સહાય કરતાં અર્લી ચાઇલ્ડહૂડ પ્રોફેશનલ્સના નામ અને સંપર્કની વિગતો.
* તમારા બાળકની રુચિ, કૌશલ્ય અને ક્ષમતાઓ વિશેની માહિતી
* તમારા બાળકના શિક્ષણ માટે મદદરૂપ થતી શીખવવાની પદ્ધતીઓ.

આ માહિતી તમારા બાળકના પ્રેપ ટીચરને તમારા બાળકને ઓળખવામાં અને તેને શીખવવા માટે યોજના ઘડવામાં મદદરૂપ થશે. તમારું બાળક શાળામાં જવાની શરૂઆત કરે, ત્યારે તેના શિક્ષણને મદદરૂપ થવા અને તે અંગે ચર્ચા કરવા માટે પણ ટ્રાંઝિશન સ્ટેટમેન્ટની તમને મદદ થઈ શકે છે.

જો તમારું બાળક આઉટસાઇડ સ્કૂલ અવર્સ કેર (OSHC) માં જવાનું હોય, તો OSHC સેવાને પણ ટ્રાંઝિશન સ્ટેટમેન્ટની એક નકલ આપવામાં આવશે.

તમારા બાળકનું ટ્રાંઝિશન સ્ટેટમેન્ટ નીચેની બાબતોમાં મદદરૂપ થાય છે:

* તમારા બાળકની રુચિઓ અંગે યોજના ઘડવામાં
* તમારા બાળકનું અર્લી ચાઇલ્ડહૂડ સર્વિસમાંથી શાળામાં સરળતાથી ટ્રાંઝિશન થવામાં.

## ટ્રાંઝિશન સ્ટેટમેન્ટ અંગે તમારા મંતવ્યો

તમારા બાળકોના ટ્રાંઝિશન સ્ટેટમેન્ટમાં યોગદાન આપીને તમે તમારા બાળકને શાળામાં હકારાત્મક શરૂઆત કરવામાં મદદ કરી શકો છો.

આ ટ્રાંઝિશન સ્ટેટમેન્ટમાં વિવિધ વિભાગો છે, જે અલગ અલગ લોકોએ ભરવાના છે:

**વિભાગ 1 અને 1.1** તમારા બાળકના અર્લી ચાઇલ્ડહૂડ અદ્યાપક દ્વારા ભરવામાં આવે છે.

**વિભાગ 1.2** તમારા બાળકના અર્લી ચાઇલ્ડહૂડ અદ્યાપક દ્વારા ભરવામાં આવે છે. જો તમારા બાળકના વિકાસમાં વિલંબ થયો હોય, કે તે વિકલાંગ હોય. આમાં તમારા બાળકને સહાય કરતાં અન્ય અર્લી ચાઇલ્ડહૂડ પ્રોફેશનલ્સ પણ યોગદાન આપી શકે છે.

***વિભાગ 2: ’બાળક’*** તમારા બાળક દ્વારા, તેના કોઈ પરિચિત પુખ્ત જેવા કે તમે પોતે અથવા અર્લી ચાઇલ્ડહૂડ અદ્યાપકની મદદથી ભરવામાં આવે છે.

***વિભાગ 3: ’પરિવાર’***તમારે ભરવાનું રહેશે, જેમાં નીચેની બાબતો અંગે તમારા મહત્ત્વપૂર્ણ વિચારો જણાવવાના હોય છે:

* તમારા બાળકની રુચિઓ
* શાળામાં જતાં તમારા બાળક પાસેથી તમારી આશાઓ, ઈચ્છાઓ અને લક્ષ્યો.

આ માહિતી તમારા બાળકના શિક્ષકને (અને તેના OSHC અદ્યાપકને, જો હોય તો) તમારી સાથે તેમ જ તમારા બાળકની સાથે વાતચીત કરવામાં અને તેના શિક્ષણ અને વિકાસમાં તેને મદદરૂપ થઈ શકે છે.

## આના પછી શું?

વિભાગ 3 (અને જો તમે તમારા બાળકને વિભાગ 2 ભરવામાં મદદ કરેલ હોય તો) પૂર્ણ કરીને તે તમારા બાળકના અર્લી ચાઇલ્ડહૂડ અદ્યાપકને આપો.

એ ટ્રાંઝિશન સ્ટેટમેન્ટના તમામ વિભાગો એકત્ર કરશે અને તેની એક નકલ નિમ્નલિખિતને આપશે:

* તમે
* તમારા બાળકની શાળાને
* તમારા બાળકની OSHC સેવાને, જો હોય તો.

જો તમે હજુ સુધી શાળા નક્કી કરેલ ના હોય, તો તમને ટ્રાંઝિશન સ્ટેટમેન્ટની બીજી નકલ આપવામાં આવશે. જ્યારે તમે તમારા બાળકને કોઈ શાળામાં દાખલ કરશો, ત્યારે તમારે આ નકલ એ શાળાને આપવાની રહેશે.

જો તમે વિભાગ 3 ભરીને આપેલ ના હોય, તો પણ અર્લી ચાઇલ્ડહૂડ અદ્યાપક તમને, તમારા બાળકની શાળાને અને તમારા બાળકની OSHC સેવાને (જો હોય તો) બાકીનું પૂર્ણ કરેલ ટ્રાંઝિશન સ્ટેટમેન્ટ આપશે.

ટ્રાંઝિશન સ્ટેટમેન્ટમાં લખેલ માહિતી શેર કરવાથી બાળકનું શાળામાં ટ્રાંઝિશન સફળતાપૂર્વક થવામાં મદદ થાય છે. જો કે, તમે ટ્રાંઝિશન સ્ટેટમેન્ટ તમારા બાળકના શાળા સાથે શેર કરવા ન માગતા હોવ, તો કૃપા કરીને તમારા બાળકના અર્લી ચાઇલ્ડહૂડ અદ્યાપક સાથે વાત કરો.

ક્યારેક, વિક્ટોરિયન એજ્યુકેશન અને કેર પ્રોફેશનલ્સને તમારા બાળકની સુખાકારી માટે તેમ જ સલામતી માટે માહિતી શેર કરવી પડે છે. અર્લી ચાઇલ્ડહૂડ એજ્યુકેશન સર્વિસ તેના દેખભાળ, ભેદભાવ વિરોધી, વ્યાવસાયિક સ્વાસ્થ્ય અને સલામતીના કર્તવ્યો તેમ જ બાળકની સુખાકારી અને સલામતીની જવાબદારીઓ પૂર્ણ કરવા માટે તમારા બાળક અને પરિવાર અંગેની માહિતી શેર કરી શકે છે. વધુ માહિતી માટે મુલાકાત લો <https://www.vic.gov.au/information-sharing-schemes-and-the-maram-framework>

# વધુ માહિતી માટે

કૃપા કરીને મુલાકાત લો [www.education.vic.gov.au/transitiontoschool](http://www.education.vic.gov.au/transitiontoschool)

આ દસ્તાવેજ વિવિધ ભાષાઓમાં અહીં ઉપલબ્ધ છે: [www.education.vic.gov.au/transitiontoschool](http://www.education.vic.gov.au/transitiontoschool).